b"\n_START_ARTICLE_\nKirsten Passer\n_START_SECTION_\nOpv\xc3\xa6kst og karriere\n_START_PARAGRAPH_\nKirsten blev f\xc3\xb8dt i den lille by N\xc3\xa5rup n\xc3\xa6r Assens, og var datter af skibsf\xc3\xb8rer Vilhelm Passer og Ragnhild Petra Fich. I hendes unge \xc3\xa5r fik hun undervisning hos skuespilleren Einer Juhl, hvilket gjorde at hun i 1953 blev optaget p\xc3\xa5 Teaterdirekt\xc3\xb8rernes Elevskole. Under elevperioden, der varede fra 1953-56, fik hun sm\xc3\xa5 roller p\xc3\xa5 Folketeatret, hvor hun bl.a. pr\xc3\xb8vede kr\xc3\xa6fter med Mrs. Jerome i D\xc3\xa5rskabets time og Maldrubine i N\xc3\xb8ddebo Pr\xc3\xa6steg\xc3\xa5rd._NEWLINE_Som udl\xc3\xa6rt skuespiller blev hun ansat hos Stig Lommer p\xc3\xa5 ABC Teatret, hvor hun debuterede i forestillingen ABC for viderekomne, mens hun de f\xc3\xb8lgende to \xc3\xa5r medvirkede i teatrets revyer. Hun var desuden med i Tante Mamie p\xc3\xa5 Aveny Teatret._NEWLINE_Efterf\xc3\xb8lgende rejste hun rundt p\xc3\xa5 forskellige sm\xc3\xa5 teatre i K\xc3\xb8benhavns-omr\xc3\xa5det, hvor hun ogs\xc3\xa5 i 1975 optr\xc3\xa5dte i Amagerrevyen. Hun deltog desuden i en kabaret hos Simon Rosenbaum og Tony Rodian._NEWLINE_Kirstens filmdebut blev i 1954 i filmen 'I kongens kl\xc3\xa6r'. Efterf\xc3\xb8lgende medvirkede hun i mere 30 film, hvor bl.a. hendes rolle som Lille Per's l\xc3\xa6rerinde Frk. Ludvigsen, ogs\xc3\xa5 kaldet hornuglen, b\xc3\xb8r n\xc3\xa6vnes. Hun medvirkede i sammenlagt fem Far til Fire-film._NEWLINE_Hun blev gift med civilingeni\xc3\xb8r Steen Valdemar Thomsen den 11. maj 1951 i Holmens Kirke, K\xc3\xb8benhavn.\n_START_SECTION_\nDirch-filmen 2012\n_START_PARAGRAPH_\nI forbindelse med filmatiseringen af hendes bror Dirch Passers liv i filmen Dirch, hvor Dirch blev fremstillet som en ensom misbruger, der frygtede scenen, stod Kirsten frem i B.T., og sagde at mange af de, som havde st\xc3\xa5et frem og fortalt om Dirchs liv, ikke engang kendte eller havde m\xc3\xb8dt Dirch, men de gjorde det derimod kun for at promovere sig selv. Hun understreger i interviewet at Dirch var et glad menneske fyldt med stolthed. Hun genkendte ikke filmens side._NEWLINE_Hun er begravet p\xc3\xa5 Sorgenfri Kirkeg\xc3\xa5rd."